…Ինչպես երեւում է, ճապոնական կողմին հայկական խիստ սահմանափակ ապրանքատեսակներ են հետաքրքրում՝ հիմնականում այնպիսիք, որոնք, կարծես թե, ավելի շուտ բնության պարգեւ են, քան մարդկային մտքի, ձիրքի ու ձեռքի «զտարյուն» արգասիք: Անշուշտ, մեր ոչ այնքան որակյալ գինիները, Եվրոպայի կողմից քանիցս խոտանված մեղրը եւ անհայտ ծագման չրերը չես համեմատի ճապոնական արտադրության աշխարհահռչակ մեքենաների, կենցաղային տեխնիկայի, բժշկական սարքերի ու սարքավորումների հետ: Բայց, չնայած դրան, լավագույն տեխնիկայի ու տեխնոլոգիաների երկիրը պաշտոնապես համագործակցություն է առաջարկում Հայաստանին, ինչի համար պետք է գոհ լինել եւ կարողանալ գոհացնել գործընկերոջը: